Leqbayel i yellan deg-s maca ula d Aɛraben, anda ineggura-a zik ttidiren di tama umalu n waɣir ssawḍen ad kecmen s tugget tamdint wa ad ṭtfen imukan n tedbelt i yesɛan azal . Ayagi yiwi-d sin n yigemmaḍ: si tama d Taɛrabt i yuɣalen meḥsub d tutlayt tamezwarut deg tudert n yal ass di temdint, taqbaylit twexxer ɣer useqdec deg twacult kan. Si tama-nniḍen, tella-d tezrert ɣef wallalen i yettunefkayen i uselmed n tmaziɣt deg waɣir, ama deg umḍan n yiselmaden n tanga-a i as-yettunefkayen yal aseggas, ama d allalen isensegmiyen s umata (idlisen, iwfusen ).